《木兰花慢 其七 两峰插云》
清代·杨玉衔

四围苍翠合，锦屏敞，列层岑。忽马耳高骞，撑天尺咫，拔地千寻。

晴阴。一开一阖，锁连环、中有暮朝云。往返诸仙玉驭，不劳风伯清尘。

妆临。镜俯湖明。鬟竞绿，黛争青。听高壑松涛，牙连海上，相向鸣琴。

飞楹。行春桥侧，峙碑亭、南北路平分。游客叠携阮屐，清宵分听缑笙。

作者简介：1869-1943，字懿生，号铁夫、季良、鸾坡，以号行，广东香山人。光绪二十七年（1901）举人，三十年（1904）考取内阁中书。官广西知府。民国间曾任无锡国专词学教授及香港广州大学、国民大学教授。曾从朱祖谋学梦窗，后即以笺释吴文英的《梦窗词》扬名词坛。著有《抱香室词钞》、《梦窗词笺》等。晚年蛰居香港之青山，以著述自娱。